b'\n_START_ARTICLE_\nSjumen (provins)\n_START_PARAGRAPH_\nSjumen er en af de 28 provinser i Bulgarien, beliggende i den nord\xc3\xb8stlige del af landet, gr\xc3\xa6nsende til syv andre af landets provinser, blandt andet Varna og Burgas. Provinsen har et areal p\xc3\xa5 3.390 kvadratkilometer og et indbyggertal (pr. 2009) p\xc3\xa5 205.198._NEWLINE_Sjumens hovedstad er byen Sjumen, der med sine ca. 93.000 indbyggere ogs\xc3\xa5 er provinsens st\xc3\xb8rste by. Af andre store byer kan n\xc3\xa6vnes Novi Pazar (ca. 17.000 indbyggere) og Veliki Preslav (ca. 10.000 indbyggere). Provinsen har et stort tyrkisk mindretal, der udg\xc3\xb8r n\xc3\xa6sten 30 procent af den samlede befolkning.'